วิจัยชี้คนอายุยืน-ป่วยนานขึ้น
นายธีโอ วอส ศาสตราจารย์ประจำสถาบันตรวจวัดและประเมินผลด้านสาธารณสุข มหาวิทยาลัยวอชิงตันของสหรัฐฯ เผยแพร่ผลวิจัยอายุขัยเฉลี่ยของประชากรโลกในวารสารการแพทย์ เดอะ แลนเซ็ท เจอร์นัล เมื่อ 27 ส.ค. โดยอ้างอิงข้อมูลสถิติด้านสาธารณสุขของรัฐบาลจาก 188 ประเทศที่รวบรวมในช่วงปี 2533-2556 พบว่า คนทั่วโลกมีอายุยืนขึ้นเมื่อเทียบกับสถิติที่บันทึกไว้ใน 2 ทศวรรษที่ผ่านมา โดยค่าอายุขัยเฉลี่ยของประชากรโลกทั้งชายหญิงเพิ่มขึ้นประมาณ 6.2 ปี เทียบจากอายุขัยเฉลี่ย 61.5 ปีในปี 2533 เพิ่มเป็น 71.5 ปีในปี 2556 ขณะที่สถิติเด็กเสียชีวิตเมื่อแรกเกิดก็ลดลงอย่างต่อเนื่องทั่วโลก,ผลวิจัยยืนยันว่า การพัฒนาระบบสาธารณสุขและการแพทย์ทั่วโลกเป็นปัจจัยสำคัญที่ทำให้ประชากรโลกมีอายุยืนขึ้น แต่ขณะเดียวกันก็ทำให้สถิติผู้เจ็บป่วยเรื้อรังเพิ่มจำนวนขึ้นทั่วโลกเช่นกัน โดยโรคภัยไข้เจ็บซึ่งมีผู้เป็นกันมาก ได้แก่ กลุ่มโรคและอาการผิดปกติที่เกี่ยวกับหัวใจและปอด โรคเบาหวาน และภาวะทุพพลภาพที่ทำให้เกิดความเจ็บปวดเรื้อรัง ส่งผลให้รัฐบาลแต่ละประเทศมีภาระในการดูแลรักษาผู้ป่วยเพิ่มมากขึ้น ขณะที่กลุ่มประเทศซึ่งอายุขัยเฉลี่ยของประชากรไม่เปลี่ยนแปลงมากนัก ได้แก่ เบลิซ, บอตสวานา และซีเรีย ส่วนแอฟริกาใต้, ปารากวัย, เบลารุส, เลโซโธ และสวาซิแลนด์ เป็นกลุ่มประเทศที่อายุขัยเฉลี่ยประชากรลดลง.
นายธีโอ วอส ศาสตราจารย์ประจำสถาบันตรวจวัดและประเมินผลด้านสาธารณสุข มหาวิทยาลัยวอชิงตันของสหรัฐฯ เผยแพร่ผลวิจัยอายุขัยเฉลี่ยของ ประชากรโลกในวารสารการแพทย์ เดอะ แลนเซ็ท เจอร์นัล 
ผลวิจัย,คนอายุยืน,ป่วยนานขึ้น,โรคเบาหวาน,ภาวะทุพพลภาพ,มหาวิทยาลัยวอชิงตัน,ผลวิจัยอายุขัยเฉลี่ย,เดอะ แลนเซ็ท เจอร์นัล,วารสารการแพทย์,ข่าว,ทีมข่าวต่างประเทศ,ไทยรัฐฉบับพิมพ์